**Kirill Igorevitš Martšenko** (ven. Кирилл Игоревич Марченко; s. 21. heinäkuuta 2000 Barnaul, Venäjä) on venäläinen jääkiekkoilija, joka pelaa NHL-joukkue Columbus Blue Jacketsin organisaatiossa. Hän on pelipaikaltaan oikea laitahyökkääjä. Martšenko laukoo oikealta.

Ura
---

### Seuraura

Martšenko vietti viimeisimmät juniorivuotensa Jugra Hanty-Mansijskissa. Hän oli kaudella 2015–2016 seuran U16-junioreiden paras pistemies ja syöttäjä tehoilla 23+29=52. Kaudella 2016–2017 Martšenko oli seuran U17-junioreiden paras pistemies ja maalintekijä tehoilla 19+21=40. Samalla kaudella hän debytoi Mamonty Jugryn joukkueessa Venäjän nuorten sarja MHL:ssä. Martšenko pelasi kauden aikana liigan tähdistöottelussa.

Kaudella 2017–2018 Martšenko oli MHL:n pudotuspeleissä tehoilla 4+3=7 Mamonty Jugryn paras pistemies ja hän jakoi myös joukkueen sisäisen maalipörssin voiton Stepan Grymzinin kanssa. Martšenko debytoi kauden aikana myös Jugra Hanty-Mansijskin KHL-joukkueessa, jossa hän sai tililleen kaksi runkosarjaottelua ilman tehopisteitä. Martšenko teki KHL-debyyttinsä runkosarjan toiseksi viimeisellä kierroksella 27. helmikuuta 2018 vieraissa Metallurg Magnitogorskia vastaan. Hän sai ottelussa jääaikaa 15.11 minuuttia. Jugra jätti KHL:n kauden jälkeen talousongelmien vuoksi ja siirtyi pelaamaan farmiliiga VHL:ään.

Columbus Blue Jackets varasi Martšenkon toisella kierroksella 49. pelaajana NHL:n varaustilaisuudessa 2018. Ennen tätä, toukokuussa 2018 Jugra Hanty-Mansijsk kauppasi hänen pelaajaoikeutensa SKA Pietariin rahallista korvausta vastaan.

Joulukuussa 2019 Martšenko solmi kaksivuotisen jatkosopimuksen SKA Pietarin kanssa.

### Maajoukkueura

Martšenko pelasi alle 20-vuotiaiden MM-kilpailuissa vuonna 2019, jolloin hän voitti pronssia. Martšenko pelasi myös alle 18-vuotiaiden MM-kilpailuissa vuonna 2018, jolloin hän oli tehoilla 3+3=6 Venäjän paras pistemies ja jakoi sisäisen maalipörssin voiton Ivan D. Morozovin kanssa. Valmennus valitsi Martšenkon joukkueensa turnauksen yhdeksi kolmesta parhaasta pelaajasta. Hänet valittiin myös Ranskaa vastaan pelatun avausottelun päätteeksi joukkueensa ottelun parhaaksi pelaajaksi.

Ensimmäiset miesten A-maaottelut Martšenko pelasi kaudella 2019-20.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | Mamonty Jugry | MHL | 29 | 15 | 11 | 26 | 2 | – | – | – | – | – |
| 2017–2018 | Jugra Hanty-Mansijsk | KHL | 2 | 0 | 0 | 0 | 0 | – | – | – | – | – | U18 | 5 | 3 | 3 | 6 | 4 |
|  | Mamonty Jugry | MHL | 31 | 8 | 8 | 16 | 33 | 8 | 4 | 3 | 7 | 6 |
| 2018–2019 | SKA Pietari | KHL | 1 | 0 | 0 | 0 | 0 | – | – | – | – | – | JMM | 7 | 1 | 0 | 1 | 0 |
|  | SKA-Neva | VHL | 23 | 2 | 1 | 3 | 4 | 3 | 0 | 0 | 0 | 0 |
|  | SKA-1946 | MHL | 15 | 6 | 13 | 19 | 4 | 9 | 4 | 2 | 6 | 6 |
|  | SKA-Varjagi | MHL | 5 | 2 | 2 | 4 | 4 | – | – | – | – | – |
| 2019–2020 | SKA Pietari | KHL | 31 | 7 | 9 | 16 | 6 | 4 | 3 | 2 | 5 | 2 | JMM | 7 | 2 | 4 | 6 | 2 |
|  | SKA-Neva | VHL | 14 | 9 | 3 | 12 | 4 | 1 | 1 | 0 | 1 | 2 |
| 2020–2021 | SKA Pietari | KHL | 41 | 15 | 13 | 28 | 14 | 14 | 3 | 1 | 4 | 4 |
|  | SKA-1946 | MHL | 2 | 3 | 4 | 7 | 0 | – | – | – | – | – |
| 2021–2022 | SKA Pietari | KHL | 39 | 12 | 8 | 20 | 13 | – | – | – | – | – |
|  | SKA-Neva | MHL | 2 | 1 | 2 | 3 | 2 | 12 | 6 | 2 | 8 | 12 |
| 2022–2023 | Columbus Blue Jackets | NHL | 59 | 21 | 4 | 25 | 16 | – | – | – | – | – |
|  | Cleveland Monsters | AHL | 16 | 8 | 11 | 19 | 8 | – | – | – | – | – |
| 5 kautta | yhteensä | KHL | 114 | 34 | 30 | 64 | 33 | 18 | 6 | 3 | 9 | 6 |
| 3 kautta | yhteensä | VHL | 39 | 12 | 6 | 18 | 10 | 16 | 7 | 2 | 9 | 14 |

Lähteet
-------

* Kirill Martšenko The Internet Hockey Databasessa (englanniksi)
* Kirill Martšenko Eurohockey-sivustolla (englanniksi)
* Kirill Martšenko *Elite Prospects*. Everysport Media Group AB.  (englanniksi)

### Viitteet

1. ↑  Марченко Кирилл Игоревич *R-hockey*. Viitattu 23.2.2022. (venäjäksi)
2. ↑  Kirill Martšenko The Internet Hockey Databasessa (englanniksi)
3. 1 2 3 4 5  Kirill Martšenko *Elite Prospects*. Everysport Media Group AB.  (englanniksi)
4. ↑  Протокол игры: Металлург Мг - Югра *khl.ru*.  27.2.2018. КХЛ. Viitattu 24.1.2019. (venäjäksi)
5. ↑  Бывальцев и Ли перешли в СКА. Live открытия трансферного рынка *khl.ru*.  1.5.2018. КХЛ. Viitattu 24.1.2019. (venäjäksi)
6. ↑  BEST PLAYER OF THE GAME SELECTED BY THE TEAM (pdf)  29.4.2018. IIHF. Viitattu 24.1.2019. (englanniksi)